open-index/open-wikipedia-markdown huggingface dataset:
Թոմ և Ջերի․ Կատակերգական շոու

**«Թոմ և Ջերի․ Կատակերգական շոու»** (), Թոմ կատվի և Ջերի մկան մասնակցությամբ անիմացիոն մուլտսերիալ։ Հեռարձակվել է «CBS» հեռուստաալիքով 1980 թվականի սեպտեմբերի 6-ից մինչև 1982 թվականի սեպտեմբերի 4-ը։ Մուլտսերիալը ստեղծվել է «Filmation» և «Մետրո-Գոլդուին-Մայեր» ընկերությունների կողմից։ Մուլտսերիալի պրոդյուսերները հայտնի են մեկ այլ՝ Վալդո կատվի մասին մուլսերիալից։

## Հեռարձակում
Մուլտֆիլմը հեռարձակվել է «CBS» հեռուստաալիքով։ Մեծ Բրիտանիայում այն ցուցադրվել է «POP» ալիքով, Ոուսաստանում՝ «СТС»-ով մինչև 2015 թվականը։

## Կերպարներ
* Թոմ
* Ջերի
* Դրուպի
* Սփայք
* Բարնի արջ
* Թաֆի
* Թայք
* Սլիկ գայլ

## Սերիաների ցանկ

## Քննադատություն
Սկզբնաղբյուրի ճյուղավորումը և «Hanna-Barbera» ու «Filmation» ընկերությունների կողմից առանձին ֆիլմերի ստեղծումը ավելի քիչ դրական արձագանքներ ստացան։ Հիմնական քննադատություններն ուղղված էին «Թոմի և Ջերիի շոու» և «Թոմ և Ջերի․ Կատակերգական շոու» նախագծերին, որտեղ որպես թույլ կողմ նշում էր տվյալ դրվագների սյուժեն։ Լրագրող Թոմ Վալլանսը, գրելով Ջոզեֆ Բարբերի մասին հոդված, նշել է, որ բացի պատմություններից, «Hanna-Barbera» ընկերության մուլտֆիլմերն ունեն շատ այլ թերություններ, օրինակ՝ անիմատորները հաճախ օգտագործել են սահմանափակ անիմացիա, որպեսզի կրճատեն արտադրական ծախսերը։ Սակայն Բարբերան ասել է, որ առանց այդ տեխնիկայի իրենց շատ նախագծեր չեն ցուցադրվել հեռուստատեսությամբ մեծ ծախսերի պատճառով, և ինքը ստիպված է եղել փնտրել նոր աշխատանք։

## Ծանոթագրություններ

## Արտաքին հղումներ
* 

Կատեգորիա:1980 մուլտֆիլմեր
Կատեգորիա:Ամերիկյան մուլտսերիալներ
Կատեգորիա:Մուլտֆիլմեր կենդանիների մասին
Մեխակ Գրոսհայմի

**Մեխակ Գրոսհայմի** (), մեխակազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
20-40 սմ բարձրությամբ բազմամյա բույս է։ Ունի 12-17 մմ երկարությամբ բաժակ։ Ծաղկաբույլերում ծաղիկները վահանիկանման են կամ միայնակ։ Ծաղկակից թփերը 4-6 (8) հատ են։ Պսակաթերթերը վարդագույն են, ծիրանագույն, անհավասար ու ատամնեզր, վերևում ունեն մազիկներ։

## Տարածվածություն
Հայաստանում հանդիպում է Սևանի (Սևան, Արգիճի) և Դարեղեգիսի (Սելիմի լեռնանցք, Քարվանսարայի շրջակայք) ֆլորիստիկական շրջաններում։

## Էկոլոգիա
Աճում է վերին լեռնային գոտում՝ ծովի մակարդակից 1800-2000 մ բարձրությունների վրա, քարքարոտ լանջերին, լեռնային տափաստանում և մարգագետնատափաստանում, մարգագետիններում։ Ծաղկում է հուլիս ամսին, պտղաբերում՝ օգոստոսին։

## Պահպանություն
Վտանգված տեսակ է։ Հայաստանի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Տեսակին պայմանների փոփոխություն գյուղատնտեսական հանդակների և ռեկրեցիայի ինտենսիվացման պատճառով սպառնում է աճելավայրերի կրճատման վտանգ ։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Սևան» ազգային պարկի տարածքում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Մեխակազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Կեղծճանկաթաթիկ դիխոտոմիկ

**Կեղծճանկաթաթիկ դիխոտոմիկ** (), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Դիխոտոմիկ, 3-10 սմ ցողունով, միամյա, նուրբ բույս է։ Տերևները երկարավուն են, 5 ջղերով։ Ծաղկաբույլը կարճացած ողկույզ է և  ծածկված է վերին տերևներով։ Ծաղիկները դեղին են, քառատիպ։ Պատիճակները ծածկված են պարզ գլխիկավոր մազիկներով, ձվաձև են, տափակ, միաբույն և միասերմ։

## Տարածում
Հայաստանում հանդիպում է Երևանի (Վեդի, Արարատ, Սուրենավան, Արմաշ, Ենգիջա, Երախի և Ուրծի լեռնաշղթաներ) ֆլորիստիկական շրջանում։ Հանդիպում է նաև |Նախիջևանում, Արևելյան Հարավային Կովկասում, Իրանում։

## Էկոլոգիա
Աճում է ստորին լեռնային գոտում՝ ծովի մակարդակից 800-1000 մ բարձրությունների վրա։ Ծաղկում է ապրիլ ամսին, պտղակալում՝ մայիսին։

## Պահպանություն
Վտանգված տեսակ է։ Հայտնի է միայն Արարատի մարզում։ Տարածման և բնակության շրջանների մակերեսը 500 կմ²-ից պակաս է։ Կապված անթրոպոգեն գործոնների հետ՝ տեսակին սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Ծածկասերմեր
Կատեգորիա:Խաչածաղկավորներ
Կատեգորիա:Միամյա բույսեր
Կատեգորիա:ՀՀ Կարմիր գրքում գրանցված բույսեր
Ճակնդեղ խոշորարմատ

**Ճակնդեղ խոշորարմատ** (), թելուկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
30-60 (80) սմ բարձրությամբ, ուղիղ կամ պառկած ցողունով և հաստ իլիկանման, ներսում կարմիր արմատով բազմամյա խոտաբույս է։ Ծաղկակից տերևները լայն-ձվաձև են, ծաղիկները՝ գերազանցող։ Ծաղկաբույլը երկարացած է և հասկանման։

## Տարածվածություն
Աճում է Դարեղեգիսի (Եղեգիս գետի կիրճ) և Սևանի (Արեգունի լեռնաշղթա) ֆլորիստիկական շրջաններում։ Աճում է նաև Դաղստանում, Արևելյան Հարավային Կովկասում, Անատոլիայում և Իրանում։

## Էկոլոգիա
Աճում է միջին և վերին լեռնային գոտիներում՝ ծովի մակարդակից 1600-2200 մ բարձրությունների վրա, ինչպես նաև չոր քարքարոտ լանջերին, տափաստանում, մարգագետնատափաստանում և լճերի ավազոտ ափերին։ Ծաղկում է հունիս-հուլիս ամիսներին, պտղաբերում՝ հուլիս-սեպտեմբերին։ Կուլտուրական ճակնդեղի վայրի ազգակիցն է։

## Պահպանություն
Խոցելի տեսակ է։ Տարածման և բնակության շրջանների մակերեսը 500 կմ²-ից պակաս է։ Տեսակի հիմնական արեալը գտնվում է Հայաստանի սահմաններից դուրս։ Մեկ պոպուլյացիան աճում է «Սևան» ազգային պարկի տարածքում։ Սպառնալիքի կատեգորիան նվազեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում։

## Ծանոթագրություններ

Կատեգորիա:Ծածկասերմեր
Կատեգորիա:Թելուկազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Կատեգորիա:Խոցելի տեսակներ
Երկպտղիկ սեղմված

**Երկպտղիկ սեղմված** (), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Միամյա բույս է, որն ունի 10-40 սմ բարձրություն։ Ստորին մասում հաճախ թավոտ է, հազվադեպ՝ մերկ։ Տերևները գծային են կամ փետրաձև՝ բաժանված գծային մասերի։ Ծաղկաթերթերը գծային են, ծիրանագույն։ Պատիճների երկարությունը 25-80 մմ է, կտուցը կարճ է՝ 3-10 մմ երկարությամբ, ստորինները չբացվող են, իսկ վերինները՝ բացվող կամ բոլոր պատիճները միանման՝ չբացվող կամ բացվող։ Սերմերը միաշարք են։

## Տարածվածություն
Հայաստանում հանդիպում է միայն Երևանի ֆլորիստիկական շրջանում, Երասխի շրջակայքում։ Ընդհանուր արեալը ընդգրկում է Հարավային Կովկասը, Նախիջևանը (Նախիջևան, Նեհրամ, Ջուլֆա), Միջին Ասիան, Իրանը, Աֆղանստանը, Պակիստանը։

## Էկոլոգիա
Բույսն աճում է ստորին լեռնային գոտում` ծովի մակարդակից 700-800 մ բարձրությունների վրա, կավային, թույլ աղակալած հողերում, աղբոտ տեղերում։ Ծաղկում է մայիս ամսին, պտղաբերում՝ հունիսին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանի մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Բացակայում է նաև CITES–ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Խաչածաղկավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Ծովակաղամբ հայկական

**Ծովակաղամբ հայկական** (), խաչածաղկավորների ընտանիքին պատկանող բույս։ Գրանցված է Հայաստանի Կարմիր գրքում։

## Նկարագրություն
Բազմամյա բոլորովին մերկ բույս է, որն ունի մինչև 60 սմ բարձրություն։ Ցողունները բարակ են, ճյուղավորված։ Արմատամերձ տերևները հակաձվաձև, ատամնաեզր, կարճ կոթուններով են։ Պսակաթերթերի երկարությունը հասնում է 3,5-4 մմ-ի, սպիտակ են։ Պատիճակները չբացվող են, երկանդամ, ստորինը նման է կարճ ծաղկակոթի և առանց սերմի է, իսկ վերինը մեկ սերմով է, խոշոր, գնդաձև կամ ձվաձև։

## Տարածվածություն
Հայաստանում հանդիպում է Շիրակի (Արեգ գյուղի շրջակայք) և Երևանի (Գոռավան գյուղի շրջակայք) ֆլորիստիկական շրջաններում։ Ընդհանուր արեալը ընդգրկում է Հարավային Կովկասը։

## Էկոլոգիա
Աճում է ստորին լեռնային գոտում` ծովի մակարդակից 800-1200 մ բարձրությունների վրա, կավոտ լանջերին, կիսաանապատներում։ Ծաղկում է մայիսին, պտղաբերում՝ հունիս-հուլիսին։

## Պահպանություն
Կրիտիկական վիճակում գտնվող տեսակ է։ Հարավային Կովկասի էնդեմիկ է։ Հայաստանում հայտնի են երկու լոկալիտետներ, իսկ Նախիջևանում՝ մեկ։ Տարածման բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Տեսակին տնտեսական գործունեության հետևանքով սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։

Աճելավայրերից մեկը պահպանվում է «Գոռավանի ավազուտներ» պետական արգելավայրում, որն ընդգրկված է «Խոսրովի անտառ» պետական արգելոցի սահմաններում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Խաչածաղկավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Ջուխտակ Օշեյի

**Ջուխտակ Օշեյի** (), խաչածաղկավորների ընտանիքին պատկանող բույս։ Գրանցված է Հայաստանի Կարմիր գրքում։

## Նկարագրություն
Բազմամյա գետնատարած, փուխր ճիմեր առաջացնող և բարձրացող ընձյուղներով բույս է։ Տերևները հաստավուն են, հիմքում՝ սեպաձև, խորը բաժանված 3-5 գծային մասերով։ Ծաղկակոթը թելանման է, ունի 5-10 սմ բարձրություն։ Ծաղիկները սպիտակ պսակաթերթերով են։ Պատիճակները ունեն 4-8 մմ երկարություն և 8-13 մմ լայնություն։ Բույսի բները բարակապատ են, փքված և գնդաձև՝ (2) 4 սերմերով։

## Տարածվածություն
Հայաստանում հանդիպում է Արագածի (Արագած լեռան խառնարան) և Գեղամի (Գեղամա լեռնաշղթայի Աղուսարք լեռան գագաթ) ֆլորիստիկական շրջաններում։ Ընդհանուր արեալը ընդգրկում է Մեծ Կովկասի արևելյան մասը (լեռնագագաթ՝ Շախ-դաղ), Փոքր Կովկասը, Հայկական լեռնաշխարհը, Իրանը, Իրաքը և Միջին Ասիան։

## Էկոլոգիա
Աճում է ալպյան գոտում` ծովի մակարդակից 3450-3900 մ բարձրությունների վրա, լեռների գագաթնամերձ քարաթափվածքներին, քարքարոտ լանջերին։ Ծաղկում է հուլիս ամսին, պտղաբերում՝ օգոստոսին։

## Պահպանություն
Կրիտիկական վիճակում գտնվող տեսակ է։ Հայտնի են երկու պոպուլյացիաներ Արագած լեռնազանգվածում և Գեղամա լեռնաշղթայում։ Արեալը խիստ մասնատված է։ Տարածման և բնակության շրջանների մակերեսը 10 կմ²-ից պակաս է։ Տեսակին սպառնում է անհետացում՝ կապված հատկապես կլիմայի գլոբալ փոփոխության հետ։ Հայաստանի Կարմիր գրքի առաջին հրատարակության մեջ ընդգրկված է որպես հազվագյուտ տեսակ։ CITES-ի և Բեռնի կոնվենցիաների հավելվածներում բացակայում է։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Խաչածաղկավորներ
Կատեգորիա:Ծածկասերմ
Կատեգորիա:ՀՀ Կարմիր գրքում գրանցված բույսեր
Գերմանիայի թվային գրադարան

300px|right|Գերմանիայի թվային գրադարանի լոգոն
**Գերմանիայի թվային գրադարան** (), Գերմանիայի ամենամեծ առցանց գրադարանն է։ 2007 թվականի ամռանից ստեղծագործական նախագծում աշխատել է մասնագետների մեծ խումբ։ Գերմանիայի կառավարությունը նման ազգային պորտալ ստեղծելու մասին որոշումը կայացրել է 2009 թվականին։ Գրադարանը պաշտոնապես ներկայացվել է 2012 թվականի նոյեմբերի 28-ին Բեռլինում կայացած շնորհանդեսի ժամանակ։

Բացման ժամանակ գրադարանում հավաքվել է 5,6 միլիոն գիրք, արխիվներ, հուշարձանների լուսանկարներ, նկարների վերատպումներ, ձայնագրություններ և ֆիլմեր։ Գրադարանի կայքի էջերից կարելի է անցնել Բեռլինի թանգարաններից որևէ մեկը, դիտել Մյունխենում անցկացվող որևէ ցուցահանդես, տեսնել Դյուսելդորֆի փողոցներում գտնվող հուշարձանները 3D ֆորմատով կամ տեսնել հին արխիվը։ Ֆոնդերի հասանելիության պարագայում հետազոտության և վերապատրաստման գործընթացը պետք է ավելի հեշտ լինի։

Գերմանիայի թվային գրադարանը հնարավորություն է ընձեռում մուտք գործել 1,8 հազար մշակութային և գիտական հաստատություններ, որոնց թիվը հետագայում կհամալրվի մինչև 30 հազար։ Գաղափարն իրականացրել են գերմանական գրադարանների, թանգարանների, արխիվների և ֆիլմերի արխիվների գրադարանների աշխատակիցները պետական հաստատությունների հետ համատեղ։ Նախատեսվում է, որ այս գրադարանը կմիավորի գերմանական բոլոր  մշակութային և գիտական հաստատություններն իրենց առցանց գրադարաններով և կինտեգրվի Europeana նախագծին։

Ի տարբերություն Google կամ Yahoo որոնման համակարգերի նոր գրադարանի կայքը չէր նախատեսում ունենալ այցելուների առավելագույն թվաքանակ։ Ծրագիրը շահույթ չի հետապնդում և հիմնական շեշտը դրվում է որակի, կարևորության և հուսալիության վրա։ Պորտալում տեղեկատվությունը հանգամանորեն մշակված է։ Բոլոր մշակութային և գիտական հաստատություններն այն օգտագործելու թույլտվություն են տվել։

Գրադարանը ստեղծողները պետք է հաշվի առնեն Գերմանիայում գործող հեղինակային իրավունքները։ Այս առումով 20-21-րդ դարերի վաղեմության արվեստը, գրականությունը և գիտական աշխատանքները ներկայացված են ոչ բավարար չափով։

## Ծանոթագրություններ

## Գրականություն
* Manfred Dworschak: Babylonischer Bau. In: Der Spiegel. Nr. 6, 2010, S. 142–144 (online – 8. Februar 2010). Zitat: „Die Deutsche Digitale Bibliothek will Millionen Bücher, Filme, Bilder und Tonaufnahmen im Internet zugänglich machen. Über 30.000 Bibliotheken, Museen und Archive sollen ihr digitalisiertes Kulturgut beisteuern. Kann ein derart ehrgeiziger Plan überhaupt gelingen?“
* 
*  
## Ссылки
* Website der Deutschen Digitalen Bibliothek
* Dokumentation des API der Deutschen Digitalen Bibliothek
* Portal für Datenpartner der Deutschen Digitalen Bibliothek
* Website des Archivportals-D, der spartenspezifische Zugang zu Archivdaten der Deutschen Digitalen Bibliothek.
* blogs.ub.tu-berlin.de

Կատեգորիա:Առցանց գրադարաններ
Կատեգորիա:Գերմանիայի գրադարաններ
Կատեգորիա:Գերմանիայի մշակույթ
Անն Գայել Ռիչիո

**Անն Գայել Ռիչիո** (, ), ֆրանսիացի հաղորդավարուհի, որը 2006-2009 թվականներին վարել է «Ֆորտ Բոյար» հեռուստախաղը։

## Կենսագրություն
Իր հեռուստատեսային կարիերան սկսել է դեռևս դպրոցական տարիքում։ 1996 թվականին իր հեռուստատեսային առաջնախաղն է ունեցել MCM երաժշտական հեռուստաընկերության եթերում՝ հանդես գալով *Ան Գայել* բեմական անունով։ Այդ հեռուստաընկերությունում վարել է «MCM Home Vidéo», «Le Journal de la Musique», «Le Hit» և «L'Integrale» երաժշտական հաղորդումները։ Բացի այդ, նա վարել է նաև «Clap» և «Sub Culture» հաղորդումները, որոնք, համապատասխանաբար, վերաբերել են ֆիլմերին և սպորտին։

2000 թվականին ավարտել է համալսարանը՝ զանգվածային հաղորդակցության միջոցների մասնագետի որակավորմամբ։ Երեք տարի անց Անն Գայելը աշխատել է M6 հեռուստաընկերությունում, որտեղ միաժամանակ վարել է մի քանի հաղորդումներ։ Այդ հաղորդումների թվում են «Plus Vite que la Musiqe», «Génération Hit», «Turbissimo», «Sérial Piégeurs» և «Grands Classements» հաղորդումները, որոնք նա վարել է Լորան Բոյեի հետ միասին։

2005 թվականին Անն Գայելը տեղափոխվել է MTV France հեռուստաընկերություն, որտեղ դարձել է «MTV Dance Crew» շոուի հաղորդավար։ Նույն տարում նա առաջին անգամ այցելել է Ֆորտ Բոյար և մասնակցել Ֆորտ Բոյար հեռուստախաղին՝ Օլիմպիական խաղերի մրցանակակիրների թիմի կազմում։ Սառա Լելյուշի հեռանալուց հետո՝ հաջորդ տարի նա դարձել է հեռուստախաղի համահաղորդավար, որը շարունակվել է մինչև 2009 թվականի վերջ։ Բացի այդ, MTV հեռուստաընկերությամբ վարում է «Les Stars Pètent les Plombs» նոր հեռուստաշոուն, ինչպես նաև «Le Bêtisier de Noël», «CD'aujourd'hui» և «La 1000-e» հաղորդումները՝ France 2 հեռուստաընկերությամբ։ Մասնակցել է France 4 հեռուստաընկերությամբ հեռարձակվող «Rire Contre le Racisme» նախագծին։

2008 թվականի սկզբին France 2 հեռուստաընկերության եթերում Քրիստոֆեր Օնդելյաթի հետ միասին վարել է «Vendredi, si ça me dit!» հեռուստաշոուն, որը ցածր ռեյտինգների պատճառով փակվել է նույն տարվա նոյեմբեր ամսին։ 2009 թվականին Օլիվյե Մինի հետ միասին Անն Գայելը վարել է «La nuit de...» հեռուստաշոուն, որը ցուցադրվել է TF6 հեռուստաընկերությամբ։ Վարել է նաև MCM ամանորյա շոուն։

2009 թվականի վերջին France 2 հեռուստաընկերության ղեկավարությունը հայտարարեց, որ գոհ չէ Ֆորտ Բոյարի ռեյտինգներից և առաջարկեց փոփոխել խաղի կանոնները։ Վերջինիս բավականին խիստ արձագանքեց Անն Գայել Ռիչիոն։ Նա հայտարարել է հեռուստախաղից հեռանալու մասին և 2010 թվականի փետրվարին պաշտոնապես լքել հեռուստախաղը։ Այդուհանդերձ, Ռիչիոն չի դադարեցրել իր համագործակցությունը France Télévisions հեռուստախմբի հետ։ 2010 թվականի մայիսի 12-ին France 4 հեռուստաընկերությամբ Ռիչիոն սկսել է վարել «Les humoristes font leur show» հեռուստաշոուն։

2010 թվականի սեպտեմբերի 7-ին Անն Գայելը աշխատանքի է անցել Animaux հեռուստաընկերությունում, որտեղ եղել է «Dans l'ombre des dinosaures» վավերագրական հեռուստասերիալի հաղորդավար։ 2010 թվականի դեկտեմբերին նա պաշտոնապես ներկայացվել է որպես TF6 հեռուստաընկերության հաղորդավար, իսկ 2011 թվականի հունիսի 17-ից վարում է France 2-ի «Euromillions» հեռուստալոտոն։

## Ծանոթագրություններ

## Արտաքին հղումներ
* Об Анн-Гаэль Риччио на русском сайте Форта Боярда 

Կատեգորիա:Ֆրանսիացի հաղորդավարուհիներ
Թիմարի գավառ

**Թիմար**, գավառ Արևմտյան Հայաստանում, Վանի վիլայեթում։ Գտնվում էր Վան քաղաքից հյուսիս, լճի արևելյան ափամերձ շրջանում։ Կենտրոնը Ջանիկ գյուղն էր։

Հայտնի գլխավոր բնակավայրերից էր հարավում՝ Ավանց նավահանգիստը և հյուսիսում՝ Ամյուկ բերդը։

## Աշխարհագրություն
Գավառը արևմտյան կողմից խորանալով Վանա լճի մեջ գոյացրել է թերակղզի, որը գավառի անունով կոչվում է Թիմար։ Թիմարն իր մեջ ընդգրկում էր պատմական Վասպուրական աշխարհի Բոգունիք գավառը և Առբերան գավառի որոշ մասը։

Գավառի միջով անցնող գլխավոր գետը Մարմետն է, որն արևելքից թափվում է Վանա լիճը։

## Պատմություն
1895 թվականների կոտորածները ծանր անդրադարձ ունեցավ հայերի վրա, որի արդյունքում պակասեց գյուղերի քանակը և նվազեց հայության թիվը։ 1915 թվականի մեծ եղեռնի ժամանակ հայերեից շատերը կոտորվեցին, իսկ մնացածները ակտիվորեն մասնակցեցին Վանի հերոսական ինքնապաշտպանական կռիվներին և շատերի հետ գաղթեիցն արևելյան Հայաստան։ 1970-ական թվականներին թուրքական կառավարությունը զգալի թվով թուրքերի տարել ու վերաբնակեցրել է Կիպրոս կղզու իրենց կողմից զավթած հյուսիս-արևելյան մասի վրա։

## Բնակչություն
1881 թվականին գավառն ուներ 38899 հայ և 230 թուրք բնակչություն։

## Տնտեսություն
Գավառն ուներ բերրի ու արգավանդ հողեր և ոռոգման բավարար հնարավորություն։

Հայության հիմնական զբաղմունքը հողագործություն, անասնապահությունն ու արհեստագործությունն էր։ Գավառն հայտնի էր իր հացահատիկով։ Մարմետ գետի և նրա ճյուղավորումների հովիտներում մշակում էին նաև խաղող, և տարատեսակ պտուղներ ու բանջարեղեն։ Լճափի գյուղերի բնակիչները նաև զբաղվում էին նավարկությամբ։ Բացի գյուղատնտեսական մթերքներից Արճիշակի լճակից արյունահանում էին բորակ ու տանում Բիթլիս, Արճեշ, Խլաթ և այլ վայրեր վաճառելու համար։

## Պատմամշակութային կառույցներ
Թիմարն ուներ 65 եկեղեցի և 13 վանք։ Գավառի տարածքում գտնվում էին մի շարք պատմամշակութային հուշարձաններ ու հնավայրեր։

## Կրթություն
Գավառում գործում էր 14 հայկական վարժարաններ։

## Վարչական բաժանում
1881 թվականին գավառն ուներ 118 գյուղ։ Ըստ Վ. Մաևսկու տվյալներով գյուղերի թիվը 61 էր։ 1916 թվականին Թիմարն ուներ մոտ չորս տասնյակ հայաբնակ գյուղ՝ 3318 հայ բնակչով։

Գավառը բաժանված էր հետևյալ գավառակների.
* Արճակ
* Թիմար

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Շաֆիգա Մամեդովա

**Շաֆիգա Հաշըմ գըզը Մամեդովա** (, ), թատրոնի և կինոյի ադրբեջանցի դերասանուհի, Ադրբեջանական ԽՍՀ ժողովրդական արտիստուհի (1982), Ադրբեջանի Հանրապետության կինեմատոգրաֆիստների միության առաջին նախագահ (2012)։ 

## Կենսագրություն
Շաֆիղա Մամեդովան ծնվել է 1945 թվականի մարտի 30-ին Դաղստանի Դերբենտ քաղաքում։ 1968 թվականին ավարտել է Ադրբեջանի պետական թատերական ինստիտուտի երաժշտական կոմեդիայի դերասանական ֆակուլտետը։ 1968 թվականին ընդունվել է Ադրբեջանի ազգային դրամատիկական թատրոնի թատերախումբ։

Շաֆիղա Մամեդովան կերտել է մի շարք դերեր։ Լավագույններից են՝ Գերտրուդա (Համլետ, Ուիլյամ Շեքսպիր), Սոնա (Ալեքսանդր Շիրվանզադե), Մաշա (Լև Տոլստոյ), Ջենշենգյուլի կինը (Չինգիզ Այթմատով), Սեվդա (Հուսեյն Ջավիդ), Թըրթըզ Սոնա (Ջալիլ Մամեդկուլիզադե), Լեդի Միլֆորդ (Յոհան Ֆրիդրիխ Շիլլեր), Սյուզեն (Յուջին Օ'Նիլ), Գյուլջան (Իլյաս Էֆենդիև), Նիհալ (Բախտիար Վահաբզադե), Թեոդորա (Միրզե Իբրահիմ), Ելենա Նիկոլաևնա (Մաքսիմ Գորկի), Նաթաշա (Սամեդ Վուրղուն), Միլքանա (Ռաչո Ստոյանով), Գյուլտեքին (Ջաֆար Ջաբարլի), Իրինա (Նիկոլայ Փոկոդին), Բեյազ (Աքրամ Այլիսլի)։

1980 թվականին դերասանուհին դուրս է եկել թատրոնից և սկսել մանկավարժական գործունեություն՝ Ադրբեջանի Մշակույթի և արվեստի պետական համալսարանում։ Նա եղել է Ադրբեջանի ազգային ժողովի պատգամավոր։

2012 թվականին ընտրվել է Ադրբեջանի Հանրապետության կինեմատոգրաֆիստների միության առաջին նախագահ։

## Պարգևներ և կոչումներ
* Ադրբեջանի ԽՍՀ վաստակավոր արտիստ (1974)
* Ադրբեջանի ԽՍՀ Գերագույն Խորհրդի պատվավոր հրամանագիր (1979)
* Ադրբեջանական ԽՍՀ-ի ժողովրդական արտիստ (1982)
* «Պատվո» օրդեն (2013)
* Ջաֆար Ջաբբարլիի մրցանակ (2018);

## Ծանոթագրություններ

Կատեգորիա:Ադրբեջանցի դերասանուհիներ
Կատեգորիա:Ադրբեջանի քաղաքական գործիչներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Խորհրդային դերասանուհիներ
Շելդեն Ուիլյամս

**Շելդեն Դեմար Ուիլյամս** (, ), ամերիկացի պրոֆեսիոնալ բասկետբոլիստ։

## Կարիերան NBA-ում
Ուիլյամսը ընտրվել է 2006 թվականի NBA դրաֆթի ժամանակ «Ատլանտա Հոքս» ակուբմի կողմից 5-րդ համարի ներքո։ 2008 թվականի փետրվարի 16-ին Ուիլյամսը փոխաինվել են «Սակրամենտո Քինգս»՝ Մայք Բիբիի։

2009 թվականի փետրվարի 19-ին Ուիլյամսը Բոբի Բարունի հետ միասին փոխարինվել է «Մինեսոտա Թիմբերվուլվզ»՝ Ռաշադ Մակենտսի և Կելվին Բուտի։

2009 թվականի օգոստոսի 7-ին Ուիլյամսը մեկամյա պայմանագիր է կնքել «Բոստոն Սելտիքս» ակումբի հետ։

2010 թվականին պայմանագիր է կնքել «Դենվեր Նագեթս» ակումբի հետ։ 2011 թվականի փետրվարի Կարմելո Էնտոնիի հետ միասին տեղափոխվել է «Նյու Յորք Նիքս»։

## Կարիերայի ցուցանիշներ
### NBA

#### Ամենամյա մրցաշրջան

|-
| align="left" | 2006
| align="left" | Ատլանտա
| **81** || 31 || 18.7 || .455 || **.500** || .764 || 5.4 || .5 || .6 || .5 || **5.5**
|-
| align="left" | 2007
| align="left" | Ատլանտա
| 36 || 0 || 11.5 || .370 || .000 || .686 || 3.0 || .3 || .4 || .3 || 3.0
|-
| align="left" | 2007
| align="left" | Սակրամենտո
| 28 || 0 || 12.9 || .491 || .000 || .667 || 3.5 || .3 || .3 || .4 || 5.2
|-
| align="left" | 2008
| align="left" | Սակրամենտո
| 30 || 0 || 10.2 || .449 || .000 || .762 || 2.6 || .3 || .4 || .3 || 3.7
|-
| align="left" | 2008
| align="left" | Մինեսոտա
| 15 || 0 || 13.8 || .441 || .000 || .667 || 5.0 || .3 || .7 || .5 || 4.9
|-
| align="left" | 2009
| align="left" | Բոստոն
| 54 || 0 || 11.1 || .521 || .000 || .765 || 2.7 || .4 || .2 || .4 || 3.7
|-
| align="left" | 2010
| align="left" | Դենվեր
| 42 || 32 || 17.0 || .453 || .000 || .739 || 5.3 || .5 || .4 || .5 || 4.7
|-
| align="left" | 2010
| align="left" | Նյու Յորք
| 17 || 6 || 11.6 || **.538** || .000 || **.828** || 2.9 || **.8** || .3 || .2 || 3.9
|-
| align="left" | 2011
| align="left" | Նյու Ջերսի
| 58 || **35** || **22.0** || .478 || .000 || .731 || **6.0** || .6 || **.8** || **.7** || 4.6
|- class="sortbottom"
| align="left" | Կարիերա
| align="left" |
| 361 || 104 || 15.5 || .462 || .222 || .740 || 4.3 || .5 || .5 || .5 || 4.5

#### Փլեյ Օֆ

|-
| align="left" | 2010
| align="left" | Բոստոն
| **8** || 0 || **7.1** || **.444** || .000 || **.833** || **1.6** || .0 || **.1** || .0 || **1.6**
|- class="sortbottom"
| align="left" | Կարիերա
| align="left" |
| 8 || 0 || 7.1 || .444 || .000 || .833 || 1.6 || .0 || .1 || .0 || 1.6

## Ծանոթագրություններ

## Արտաքին հղումներ
* NBA-ում ելույթների վիճակագրությունը www.basketball-reference.com կայքում

Կատեգորիա:Ամերիկացի բասկետբոլիստներ
Կատեգորիա:ԲԱԱ-ի բասկետբոլիստներ
Կատեգորիա:Ատլանտա Հոքսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Կատեգորիա:Մինեսոտա Թիմբերվուլվզի բասկետբոլիստներ
Կատեգորիա:Բոստոն Սելտիքսի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Բրուքլին Նեթսի բասկետբոլիստներ
Կատեգորիա:Ամերիկացի բասկետբոլային մարզիչներ
Ճարտարուկ խոզանավոր

**Ճարտարուկ խոզանավոր** (), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Փուխր ճիմերով, ցածրահասակ բույս է։ Ծաղկասլաքները անտերև են և ունեն 2,5-15 սմ բարձրություն, երբեմն հասնում են նաև 25 սմ-ի։ Տերևները հակաձվաձև են, 1-3, երբեմն՝ 7 խոշոր ատամիկներով, հիմքում ունի ձգված կոթուն։ Ծաղիկները քառատիպ են, պսակաթերթերը՝ դեղին։ Պատիճակները մերկ են, 6–13 մմ երկարությամբ։

## Տարածվածություն
Հայաստանում հանդիպում է Արագածի ֆլորիստիկական շրջանում (լեռնազանգված Արագած)։ Ընդհանուր արեալը ընդգրկում է Մեծ Կովկասը, Արևմտյան, Կենտրոնական, Արևելյան, Հարավարևելյան Անդրկովկասը, Հյուսիսարևելյան Անատոլիան։

## Էկոլոգիա
Աճում է ալպյան գոտում՝ ծովի մակարդակից 3000-3300 մ բարձրությունների վրա, ժայռոտ տեղերում, խճաքարոտ լանջերին։ Ծաղկում է հունիս ամսին, պտղաբերում՝ հուլիսին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանի մակերեսը 10 կմ²-ից պակաս է։ Տեսակին, կապված կլիմայի փոփոխության հետ, սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Խաչածաղկավորներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Միկրոկնեմում մարջանանման

**Միկրոկնեմում մարջանանման** (), թելուկազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
5-10 սմ բարձրությամբ միամյա խոտաբույս է։ Տերևները ռեդուկցված են, թեթևակի ցողունագիրկ և բթացած։ Հասկանման ծաղկաբույլերում գտնվող 1-3 սմ երկարությամբ ծաղիկները շատ մանր են և ունեն բարակ թաղանթային ծաղկապատ։ Ծաղկակից տերևները նման են ցողունայիններին, հիմքում գտնվողները 2-3 ծաղիկներով են։ Բույսն ունի մեկ առէջ։ Սերմերը սև են և կիսակլոր։

## Տարածվածություն
Հայաստանում հայտնի է միայն Երևանի ֆլորիստիկական շրջանում (Արարատ բանավանի, Մասիսի և Բուրաստանի շրջակայքում)։ Տեսակի ընդհանուր արեալը շատ դիզյունկտիվ է։ Հանդիպում է նաև Իսպանիայում և Անատոլիայում (Կոնիա)։

## Էկոլոգիա
Աճում է ստորին լեռնային գոտում՝ ծովի մակարդակից 800-850 մ բարձրությունների վրա, աղակալված ճահիճներում և աղուտներում։ Ծաղկում է մայիս-հունիս ամիսներին, պտղաբերում՝ հունիս-հուլիսին։

## Պահպանություն
Վտանգված տեսակ է։ Հայտնի է ընդամենը մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպռնալիքի ենթակա տեսակ։ Ընդգրկված է Բեռնի կոնվենցիայի 2-րդ հավելվածում։ Ընդգրկված չէ CITES-ի կոնվենցիայի հավելվածում։

Արարատի աղակալված ճահիճը ներկայումս առանձնացված է որպես բնության հուշարձան, սակայն պահպանության գործողություններ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Թելուկազգիներ
Կատեգորիա:Միամյա բույսեր
Կատեգորիա:ՀՀ Կարմիր գրքում գրանցված բույսեր
Իլենի թավշային

**Իլենի թավշային** (), իլենազգիների ընտանիքին պատկանող ծածկասերմ բույս։ Գրանցված է Հայասատնի Կարմիր գրքում։

## Նկարագրություն
1-2 մ բարձրությամբ փոքրիկ թուփ է։ Երիտասարդ ճյուղերը ծածկված են խիտ կարճ մազիկների թավշոտությամբ։ Տերևները հակադիր են։ Ծաղիկները լինում են սպիտակ և կանաչավուն։

## Տարածում
Հայաստանում հանդիպում է միայն Զանգեզուրի ֆլորիստիկական շրջանում։ Հանդիպում է նաև Ադրբեջանում, Միջին Ասիայում (Կոպետդաղ) և Հյուսիսային Իրանում։

## Էկոլոգիա
Աճում է ստորին լեռնային գոտում՝ ծովի մակարդակից 700-800 մ բարձրությունների վրա։ Ծաղկում է հունիս-հուլիս ամսիներին, պտղաբերում՝ օգոստոս-սեպտեմբերին։

## Պահպանություն
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանվում է «Շիկահող» պետական արգելոցի տարածքում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Իլենազգիներ
Կատեգորիա:ՀՀ Կարմիր գրքում գրանցված բույսեր
Ճակնդեղ բաժանապտուղ

**Ճակնդեղ բաժանապտուղ** (), թելուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
40-50 սմ բարձրությամբ բազմամյա խոտաբույս է։ Արմատները ամուր են, փայտացած, ճիպոտանման։ Ծաղիկները միաձուլված կծիկներով և երկար, տերևազուրկ հասկանման ծաղկաբույլերով են։ Ծաղկապատի մասերը կանաչ են, լայն սպիտակ–թաղանթային, գագաթում՝ անհավասար–ատամնավոր եզրով։ Պտուղները հնգանիստ են։

## Տարածվածություն
Հայաստանում հանդիպում է Շիրակի (Զարնջա) և Երևանի (Երևանի շրջակայք) ֆլորիստիկական շրջաններում։ Աճում է նաև Թալիշում, Թուրքիայում և Հյուսիսարևմտյան Իրանում։

## Էկոլոգիա
Աճում է ստորին և միջինլեռնային գոտիներում՝ ծովի մակարդակից 850–1500 մ բարձրությունների վրա, քարքարոտ, կավոտ լանջերին, աղակալված տեղերում, տափաստանում և կիսաանապատում։ Ծաղկում է հունիս–հուլիս ամիսներին, պտղաբերում՝ հուլիսի վերջից–սեպտեմբեր։ Կուլտուրական ճակնդեղի վայրի ազգակիցն է։

## Պահպանություն
Կրիտիկական վիճակում գտնվող տեսակ է։ Հայտնի են ընդամենը երկու փոքր պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Թելուկազգիներ
Կատեգորիա:Ծածկասերմեր
Կատեգորիա:ՀՀ Կարմիր գրքում գրանցված բույսեր
Մեխակ Քուռի

**Մեխակ Քուռի** (), մեխակազգիների ընտանիքին պատկանող ծածկասերմ բույս։

## Նկարագրություն
Միամյա խոտաբույս է, որն ունի 15-30 սմ բարձրություն։ Բաժակը գորտնուկավոր է և 15 մմ երկարությամբ։ Պսակաթերթերը բաց մանուշակագույն են, ճեղքված-ատամնավոր, մերկ։

## Տարածվածություն
Հայաստանում հայտնի է Երևանի ֆլորիստական շրջանում (Արարատ ավանի շրջակայք, Վեդի, Աշտարակ)։ Նաև աճում է Արևմտյան և Հարավային Կովկասում, Նախիջևանում, Արաբական թերակղզում, Իրաքում, Իրանում և Աֆղանստանում։

## Էկոլոգիա
Աճում է ստորին լեռնային գոտում՝ ծովի մակարդակից 900-1200 մ բարձրությունների վրա, գետերի ավազոտ ափերին, աղակալված ճահիճներում, շիբլյակում։ Ծաղկում է հունիս ամսին, պտղաբերում՝ հուլիսին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Տեսակի տարածման և բնակության շրջանների կրճատման պատճառ կարող են դառնալ ինտենսիվ տնտեսական գործունեությունը, հողերի յուրացումը գյուղատնտեսական հանդակների համար, ճահիճների չորացումը և բուսականության այրումը։  Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքին ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։

Ներկայումս Արարատի ճահիճները առանձնացվել են որպես բնության հուշարձան, սակայն պահպանության իրական գործողություններ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Մեխակազգիներ
Կատեգորիա:Միամյա բույսեր
Կատեգորիա:ՀՀ Կարմիր գրքում գրանցված բույսեր
Կատեգորիա:Արևմտյան Ասիայի բուսական աշխարհ
Ա՛յ քեզ Նոր տարի

**Այ քեզ Նոր տարի** (),  ռուսական գեղարվեստական ֆիլմ, նկարահանվել է 2015 թվականին, ռեժիսոր Միլա Ավգուստի դեբյուտային աշխատանքն է։ Դրամատիկ կատակերգություն է այն մասին, թե ինչպես է իննամյա դպրոցականը վտանգավոր խաղ ծրագրում, որի նպատակն է կանխել իր ծնողների ամուսնալուծությունը։ Ֆիլմի առաջնախաղը տեղի է ունեցել 2015 թվականի օգոստոսի 11-ին, Վիբորգում, «Պատուհան դեպի Եվրոպա» ռուսական կինոյի 23-րդ փառատոնի շրջանակներում։ Ֆիլմի մոսկովյան պրեմիերան տեղի է ունեցել 2015 թվականի դեկտեմբերի 8-ին, Ռուսաստանի կինոմատոգրոֆիստների միության կինոյի տանը։ 2016 թվականի դեկտեմբերի 15-ին ֆիլմը վարձույթի է հանվել «Մոսկովյան կինո» կինոթատրոնների ցանցում։

## Սյուժե
Նոր տարվա նախօրեին իննամյա դպրոցական Ալյոշան իմանում է, որ իր ծնողները պատրաստվում են ամուսնալուծվել։ Տղան չի ցանկանում համակերպվել սրա հետ, չէ՞ որ իր միակ երազանքն ընտանիքը պահպանելն ու Ամանորը միասին դիմավորելն է։ Այդ պատճառով, երբ նրա հայրը պատրաստվում է հեռանալ տնից, Ալյոշան դիմում է ծայրահեղ միջոցների, որպեսզի նրան հետ պահի։ Հայրը դեռ շատ կափսոսա հեռանալու իր որոշման համար։

## Դերերում
* Միլա Ավգուստ - Մարիա
* Դենիս Ֆոմին - Անդրեյ
* Ալեքսեյ Օնեժեն - Ալյոշա
* Վլադիմիր Սիչյով - Ձմեռ պապ
* Նինա Շացկայա - դպրոցի տնօրեն
* Աննա Դանկովա - ուսուցիչ

## Նկարահանող խումբ
* Միլա Ավգուստ` սցենարի հեղինակ և ռեժիսոր
* Մարինա Մակարովա` կոմպոզիտոր
* Ալեքսեյ Սնիգիր` պրոդյուսեր 
* Մաքսիմ Ալյոխին` օպերատոր

## Նկարահանման գործընթաց
Նկարահանող խմբին հաջողվել է նկարահանել բոլոր տեսարաններ 15 օրվա ընթացքում։ Դրանցից 10 օրն անց են կացվել այն տանը, որտեղ ապրել և աշխատել է հայտնի ռեժիսոր և սցենարիստ Լեոնիդ Տրաուբերգը, չորսը` Մոսկվայի №913 դպրոցում, իսկ մեկը` Հայրապետական լճակներում։

## Ֆիլմի երաժշտություն
Ֆիլմում օգտագործվել է ամերիկացի երգիչ Լիթլ Ռիչարդի ռոքնռոլ ժանրի «Long Tall Sally» հիթը (1956)։
Ֆիլմում հնչել են նաև "New Year Lights" և " Wake up, baby" երգերը, որոնց երաժշտության հեղինակը Մարինա Մակարովան է, բառերի հեղինակը և կատարողը` Անաստասիա Իգիթյանը։

## Մրցանակներ և փառատոններ

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ռուսերեն ֆիլմեր
Թիմարի գավառակ

**Թիմար**, գավառակ Արևմտյան Հայաստանում, Վանի վիլայեթի Թիմարի գավառում։ Կենտրոնը Ջանիկ գյուղն էր։

## Անվան ստուգաբանություն
XVI դարում թուրքական տիրապետության տակ ընկնելուց հետո Գնունիքը և Ամյուկը դարձել են Վանի փաշայի թիմարը (հողատիրույթը), որտեղից առաջացել է գավառի Թիմար անվանումը։

## Աշխարհագրություն
Արևմուտքում՝ լճափի երկայնքով, ձգվում էր կաղնու անտառներով ծածկված Էրերինի լեռնաշղթան` Ս. Սահակ (Խաչգլուխ կամ էրերին, 2250 մ) լեռնագագաթով, իսկ հյուսիսում` Խանագահի լեռները։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Քարե ծաղիկը (մուլտֆիլմ)

**Քարե ծաղիկ**, ռեժիսոր Օլեգ Նիկոլաևսկու խորհրդային տիկինիկային մուլտիպլիկացիոն ֆիլմը, նկարահանվել է 1977 թվականին, Սվերդլովյան կինոստուդիայում, ըստ Պ.Պ. Բաժովի «Քարե ծաղիկը» և «Լեռնային վարպետ» ուրալյան հեքիաթների մոտիվների։ Մուլտֆիլմում հնչող երաժշտությունը կատարում է ԽՍՀՄ կինեմատոգրաֆիայի պետական սիմֆոնիայի նվագախումբը։ Դիրիժորը Դավիդ Շտիլմանն է։

## Սյուժե
Ըստ լեգենդի՝ գործարանում ապրում էր մի զարմանալի վարպետ` Դանիլա անունով։ Փոքր հասակից նա արդեն տիրապետում էր քարերի գեղարվեստորեն քանդակման բոլոր գաղտնիքներին, վարպետորեն պատրաստում էր քարե կերպարներ` պարգևելով անկեղծ հիացմունք։ Նա հարսնացու ուներ` բարի և հոգատար Կատյան։ Ամեն ինչ կարող էր շատ լավ լինել, սակայն Դանիլան գոհ չէր իր կարողություններից, նա ցանկանում էր կատարելության հասնել իր արվեստում։ Մի անգամ նրան իր մոտ է հրավիրում Պղնձե սարի տիրուհին և պատվիրում նրան պատրաստել այնպիսի քարե ծաղիկ, որ հնարավոր չլիներ այն տարբերել իսկականից։ Նա որոշում է ստիպել վարպետին մոռանալ մարդկանց աշխարհը և հարսնացուին` պահելով նրան իր տիրապետության տակ։ Սակայն ինչն ավելի կարևոր կլինի Դանիլայիի համար. կատարելության հասնելն ու անթիվ հարստությունը, թե՞ Կատյայի սերը։

## Հեղինակներ
* Սցենարի հեղինակ` Ալեքսանդր Տիմոֆեևսկի
* Բեմադրող ռեժիսոր` Օլեգ Նիկոլաևսկի 
* Օպերատոր և տիկնիկավար` Վալենտին Բաժենով
* Նկարիպ և դեկորատոր` Ա. Գոլոշուկ
* Կոմպոզիտոր` Վլադիսլավ Կազենին 
* Հնչյունային օպերատոր` Լ. Վինոկուր
* Դերերում` Օլեգ Նիկոլաևսկի (պատմող), Տատյանա Յուշկովա (Տիրուհի)
* Մոնտաժողներ` Լ. Պերմյակովա, Ֆաինա Ստրեմյակովա
* Օգնականներ` Ի. Շտերենգարց, Ն. Բանկո, Ն. Պավլով
* Տիկնիկները և դեկորները պատրաստել են` Պ. Կուֆտին, Յուրի Ուշակով, Օքսանա Չերկասովա
* Խորհրդատուներ` Վ. Սիմյոնով, Վ. Խոլոստիխ
* Խմբագիր` Գ. Բուլատով, Ի. Օռլով
* Մուլտֆիլմի տնօրեն` Ֆյոդր Անտոնով

## Հետաքրքիր փաստ
Մուլտֆիլմում իրար հետ համադրված են տիկնիկային մուլտիպլիկացիան և կենդանի դերասանների խաղը։ Պղնձե սարի տիրուհու դերը խաղացել է Տատյանա Յուշկովան։

## Քննադատների արձագանք

## Վերաթողարկում
Ռուսաստանում 2000 թվականներին հեքիաթը թողարկվել է DVD ձևաչափով, «Բաժովի հեքիաթները» ժողովածուում («Պղնձե լեռան տիրուհին», «Քարե ծաղիկը», «Նվեր», «Մալաքիտե զարդատուփ» և «Սինյուշկայի ջրհորը»)

2007 թվականին մուլտֆիլմը կրկին թողարկվել է DVD ձևաչափով, «Խոշոր պլան» ընկերության կողմից,  «Մալաքիտե զարդատուփ» ժողովածուում («Մալաքիտե զարդատուփ», «Պղնձե լեռան տիրուհին», «Քարե ծաղիկը», «Նվեր» և «Ոսկե մազ»)։

## Ծանոթագրություններ

## Արտաքին հղումներ
* 
* 
* Каталог ТПО «Союзтелефильм» 

Կատեգորիա:1970-ականների ռուսերեն ֆիլմեր
Կատեգորիա:1977 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:1977 ֆիլմեր
Կատեգորիա:1970-ականների խորհրդային ֆիլմեր
Հին ծանոթներ (մուլտֆիլմ)

**«Հին ծանոթներ»** (), խորհրդային նկարված մուլտիպլիկացիոն ֆիլմ՝ ստեղծված 1956 թվականին ռեժիսորներ Մստիսլավ Պաշչենկոյի  և Բորիս Դյոժկինի կողմից։

Փայտե և թավշե խաղալիքների թիմերի միջև անցկացվող մարզական մրցումների մասին պատմող երկրորդ մուլտֆիլմն է և «Արտասովոր խաղ» մուլտֆիլմի շարունակությունը։

## Սյուժե
Պարտված փայտե ֆոտբոլիստները լսում են արջուկի զրույցը ջրային պոլոյի սպասվող խաղի մասին և որոշում շահել գլխավոր մրցանակը (ավտոմեքենա)։ Խաղին մասնակցելու համար փայտե ֆուտբոլիստները վերցնում են ներկեր և իրենց ներկում ջրի պոլոյի խաղացողների նման։ Իրենց թիմը նրանք կոչում են «Սև կարապներ», և նրանց ոչ ոք չի ճանաչում։ Բայց քանի որ նրանք շատ քիչ էին մարզվել և իրենց պահում էին շատ կոպիտ ջրավազանում ընթացող խաղի ժամանակ, նորից պարտվում են։ Բացի դրանից, նրանց ներկը մաքրվում է, իսկ մրցանակ ավտոմեքենան գողանալու փորձը ձախողվում է։

## Մուլտֆիլմի ստեղծողներ

## Վերաթողարկում
* Մուլտֆիլմը բազմիցս վերաթողարկվել է DVD-ով և MPEG-4-ով մուլտֆիլմերի հավաքածուում՝ «Про футбол, хоккей и ...» (տարածող՝ «Крупный план»)։

## Ծանոթագրություններ

## Գրականություն
* *М. Пащенко и Б. Дёжкин* «Старые знакомые».

## Արտաքին հղումներ
*Энциклопедия отечественного кино — Борис Дёжкин, раздел ТЕКСТЫ
* 
* 

Կատեգորիա:1956 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բորիս Դյոժկինի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մստիսլավ Պաշչենկոյի մուլտֆիլմեր
Ծվծվուկ Ռադդեի

**Ծվծվուկ Ռադդեի** (), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։

## Նկարագրություն
2-12 սմ բարձրությամբ, բազմաթիվ կարճացած անպտղատու ընձյուղներով բազմամյա, գեղազարդային բույս է։ Ստորին տերևները գծային են, մինչև 3 սմ երկարությանբ, վերինները՝ ավելի փոքր։ Բաժակը ունի 10-15 մմ երկարություն։ Պսակը լինում է սպիտակ կամ վարդագույն, պսակակցով։

## Տարածում
Հանդիպում է Զանգեզուրի (Կապուտջուղ և Խուստուփ լեռնագագաթներ) և Մեղրու (Կուրիս) ֆլորիստիկական շրջաններում։ Հանդիպում է նաև Նախիջևանում և Հյուսիսարևելյան Անատոլիայում։

## Էկոլոգիա
Աճում է ալպյան գոտում՝ ծովի մակարդակից 2500-3800 մ բարձրությունների վրա, ժայռոտ տեղերում։ Ծաղկում է հունիս ամսին, պտղաբերում՝ հուլիսին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Արևիկ» ազգային պարկի սահմաններում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Մեխակազգիներ
Կատեգորիա:Բազմամյա բույսեր
Կատեգորիա:Գեղազարդային բույսեր
Կատեգորիա:ՀՀ Կարմիր գրքում գրանցված բույսեր
Պատահաբար (ֆիլմ)

**Պատահաբար** (), ռեժիսոր և սցենարիստ Ժորա Կրիժովնիկովի ռուսական կարճամետրաժ ֆիլմը` նկարահանված ամանորյա սև կատակերգություն ժանրով։ «Կինոտավր» կինոփառատոնի դափնեկիր` «Լավագույն կարճամետրաժ ֆիլմ» անվանակարգում (2014)։

## Սյուժե
Նոր տարվանից մի քանի ժամ առաջ հարևանը գնում է տարեց հարևանուհու տուն` աղ վերցնելու, և պատահաբար սպանում է նրան։ Իրավիճակը շտկելու լուծումներն ստիպված են որոնել նրա ընտանիքի բոլոր անդամները, ովքեր հավաքվել են միասին` Նոր տարին նշելու համար։

## Դերերում
* Տիմոֆեյ Տրիբուցև` Կոլյա
* Յուլյա Ալեքսանդրովա`  Կատյա, Կոլյայի կինը 
* Ալեքսանդր Պալ` Սերյոժա, Կատյայի եղբայրը
* Նատալյա Պոտապովա` Թամարա Վիկտորովնա, Կոլյայի մայրը
* Յուրի Կուզնեցով` Կատյայի և Սերյոժայի հայրը
* Գալինա Ստախանովա` Օլգա Կոնստանտինովա, հարևանուհին
* Սերգեյ Լավիգին` Յուրա, հարևանուհու տղան

## Պարգևներ և առաջադրումներ
* 2014 - «Կինոտավր» կինոփառատոնի մրցանակ` «Լավագույն կարճամետրաժ ֆիլմ» անվանակարգում
* 2014 - «Լավագույն կարճամետրաժ ֆիլմ» անվանակարգի առաջադրում Կահիրեի միջազգային կինոփառատոնում։

## Ծանոթագրություններ

## Արտաքին հղումներ
* 

Կատեգորիա:2010-ականների ռուսերեն ֆիլմեր
Կատեգորիա:2014 ֆիլմեր
Կատեգորիա:Ամանորյա ֆիլմեր
Կատեգորիա:Ռուսական ֆիլմեր
Բիեներցիա շուրջաթև

**Բիեներցիա շուրջաթև** (), թելուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-40 սմ բարձրությամբ, սուկուլենտ, մերկ, բաց կանաչ միամյա բույս է։ Տերևները գլանաձև են, բութ, աղեղնաձև կորացած, հիմքով ցողունի հետ սերտաճած։ Ծաղիկները երկսեռ են և վարսանդավոր։ Պտուղները ափսեանման են, փափուկ, թևանման։

## Տարածում
Հանդիպում է միայն Երևանի ֆլորիստիկական շրջանում (Արարատ, Երասխ, Մասիս, Երասխահուն)։ Հանդիպում է նաև Նախիջևանում, Արևելյան Հարավային Կովկասում, Եվրոպայի հարավում, Արևելյան Անատոլիայում, Հարավարևմտյան և Կենտրոնական Ասիայում։

## Էկոլոգիա
Աճում է ստորին լեռնային գոտում՝ ծովի մակարդակից 800-1000 մ բարձրությունների վրա։ Ծաղկում է հուլիս-սեպտեմբեր ամիսներին, պտղաբերում՝ սեպտեմբեր-հոկտեմբերին։

## Պահպանություն
Կրիտիկական վիճակում գտնվող տեսակ է։ Աղակալված տարածքների յուրացման հետևանքով Արարատյան հարթավայրում կրճատվել են տարածման և բնակության շրջանները։ Հայաստանի Կարմիր գրքի առաջին հրատարակության մեջ ընդգրկված որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Որդան կարմիր» արգելավայրում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Թելուկազգիներ
Կատեգորիա:Միամյա բույս
Կատեգորիա:ՀՀ Կարմիր գրքում գրանցված բույսեր
Հոլոցեն դարաշրջանում Ասիայից անհետացած կենդանիների ցանկ

**Հոլոցեն դարաշրջանում Ասիայից անհետացած կենդանիների ցանկ**, որը ներառում է միայն Ասիա մայրցամաքի հոլոցենց դարաշրջանում վերացած կենդանիները։

thumb|right|Ասիայի քարտեզը

## Գլոբալ հոլոցեն դարաշրջանի անհետացումներ
### Կաթնասուններ

**Նախապատմական անհետացումներ (Հոլոցենից սկսած մինչև 1500 թվական)**

**Վերջին անհետացումները (1500-ական թվականներից միչև մեր օրեր)**

**Հավանաբար անհետացած**

### Թռչուններ

**Հավանաբար անհետացած**

### Սողուններ
**Նախապատմական անհետացումներ (Հոլոցենից սկսած մինչեւ 1500 թվականը)**

### Երկկենցաղներ

### Ձկներ
* *[[Acanthobrama hulensis]]* 1975 թվական, Իսրայել
* *[[Cyprinus yilongensis]]* անհայտ, Չինաստան
* Gokce baligi  *Alburnus akili*, 1998 թվական, Թուրքիա
* Siamese flat-barbelled catfish  *Platytropius siamensis*, 1975-1977 թվականներ, Թաիլանդ
* *[[Tristramella intermedia]]* 1970-ական թվականներ, Իսրայել
* *[[Tristramella magdelainae]]* անհայտ, Սիրիա

### Փափկամարմիններ
thumb|right|75px|Aldabra banded snail-ը
* Rhachistia aldabrae, ուշ 1990-ական թվականներ, Սեյշել
* *[[Gastrocopta chichijimana]]*, անհայտ, Ճապոնիա
* *[[Gastrocopta ogasawarana]]*, անհայտ, Ճապոնիա
* *[[Hirasea planulata]]*, անհայտ, Ճապոնիա
* *[[Lamellidea monodonta]]*, անհայտ, Ճապոնիա
* *[[Lamellidea nakadai]]*, անհայտ, Ճապոնիա
* *[[Littoraria flammea]]*, անհայտ, Չինաստան
* *[[Trochoidea picardi]]*, անհայտ, Իսրայել
* *[[Vitrinula chaunax]]*, անհայտ, Ճապոնիա
* *[[Vitrinula chichijimana]]*, անհայտ, Ճապոնիա
* *[[Vitrinula hahajimana]]*, անհայտ, Ճապոնիա

## Ծանոթագրություններ

Կատեգորիա:Անհետացած կենդանիներ
Օշան Օշեի

**Օշան Օշեի** (), թելուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Կարճ փայտացած ճյուղերով և ճյուղավորված կոտրատվող միամյա ընձյուղներով կիսաթփիկ է։ Ցողունները և տերևները ծածկված են ուղիղ կարճ առսեղմ մազիկիներով։ Տերևների երկարությունը 20-25 մմ է, կիսագլանիկանման։ Ծաղկապատի մասերը ունեն 6 մմ երկարություն, թաղանթային են, նշտարաձև վերևում՝ սրացած, պտղի ժամանակ սևավուն-ծիրանագույն թևերով։

## Տարածվածություն
Հանդիպում է միայն Երևանի ֆլորիստիկական շրջանում (Արևշատ, Զովաշեն, Վեդի, Շահումյան, Երասխ լեռնաշղթա)։ Աճում է նաև Նախիջևանում, Հյուսիսային Իրանում, Թուրքմենստանում և Աֆղանստանում։

## Էկոլոգիա
Աճում է ստորին լեռնային գոտում՝ ծովի մակարդակը 800-1200 մ բարձրությունների վրա, քարքարոտ, գիպսակիր, կավային և չոր աղակալած լանջերին, կիսաանապատում։ Ծաղկում է հուլիս-սեպտեմբեր ամիսներին, պտղաբերում՝ սեպտեմբեր-հոկտեմբերին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանության գործողություններ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Թելուկազգիներ
Կատեգորիա:Միամյա բույսեր
Կատեգորիա:ՀՀ Կարմիր գրքում գրանցված բույսեր
Դոդոշախոտ Թախտաջյանի

**Դոդոշախոտ Թախտաջյանի** (), մեխակազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-30 սմ բարձրության բազմամյա բույս է։ Ունի հաստացած ցողունաարմատ և բարակ, փխրուն ճյուղեր։ Տերևները գծային են, կոշտ։ Պսակաթերթերը բաժակից երկար են, սպիտակ։

## Տարածվածություն
Հայտնի է Երևանի ֆլորիստիկական շրջանում (Երախի լեռնաշղթա)։

## Էկոլոգիա
Աճում է ստորին լեռնային գոտում՝ ծովի մակարդակից 900-1000 մ բարձրությունների վրա, քարքարոտ գիպսակիր լանջերին, ֆրիգանանման բուսականության մեջ։ Ծաղկում է հուլիս ամսին, պտղաբերում՝ օգոստոսին։

## Պահպանություն
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Համարվում է Հայաստանի էնդեմիկ։ Հայտնի է մեկ պոպուլացիա։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։

Անհրաժեշտ է ստեղծել նոր ԲՀՊՏ Երախի լեռնաշղթայի վրա։

Պահպանության գործողություններ չեն իրականացվում։
## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Մեխակազգիներ
Կատեգորիա:Բազմամյա բույսեր
Կատեգորիա:Խոտաբույսեր
Կատեգորիա:ՀՀ Կարմիր գրքում գրանցված բույսեր
Անդրեաս Կոռնելիուս

**Անդրեաս Կոռնելիուս** (, ), դանիացի ֆուտբոլիստ, ֆրանսիական «Բորդո» ակումբի և Դանիայի ազգային հավաքականի ֆուտբոլիստ։

## Կարիերա
### Ակումբային
Անդրեաս Կոռնելիուսը «Կոպենհագեն» ակումբի սան է։ Թիմի կազմում իր նորամուտը կատարել է 2013 թվականի ապրիլի 9-ին՝ Դանիայի առաջնության՝ «Օրհուս» ակումբի դեմ խաղի 81-րդ րոպեին փոխարինելով Սեզար Սանտինին։ Մինչև մրցաշրջանի ավարտը հարձակվողը դաշտ է դուրս եկել ևս մեկ անգամ։

Հաջորդ առաջնության առաջին իսկ խաղում (2012 թվականի հուլիսի 15-ին ընդդեմ «Միդտյուլանի») Կոռնելիուսը խփել է իր առաջին գոլը «Կոպենհագենի» կազմում։ 2012 թվականի օգոտսոսի 1-ին կայացած «Բրյուգե» ակումբի դեմ խաղում Կոռնելիուսը կատարել է իր նորամուտը Չեմպիոնների լիգայի որակավորման փուլում։ Մրցաշարի երրորդ փուլի՝ «Լիլ» ակումբի դեմ խաղում «Կոպենհագենի» կրած պարտությունից հետո Կոռնելիուսը դանիական ակումբի կազմում շարունակել է հանդես գալ Եվրոպայի լիգայում, որտեղ մասնակցել է վեց խաղի և խփել մեկ գոլ՝ գրավելով «Մոլդե» ակումբի դարպասը 2012 թվականի սեպտեմբերի 30-ին։

2013 թվականի ամռանը տեղափոխվել է «Կարդիֆ Սիթի», որն առաջին անգամ պետք է հանդես գար անգլիական Պրեմիեր լիգայում։ Դանիացին ակումբի հետ կնքել է երկարաժամկետ պայմանագիր։

### Հավաքականում
Անդրեաս Կոռնելիուսը հանդես է եկել Դանիայի պատանեկան հավաքականի մինչև 18 և մինչև 19 տարեկանների հավաքականներում։ 2012 թվականին հարձակվողը մասնակցել է երկու խաղի երիտասարդական հավաքականի կազմում։

Դանիայի ազգային հավաքականի կազմում Կոռնելիուսն իր նորամուտը կատարել է 2012 թվականի սեպտեմբերի 8-ին՝ մասնակցելով 2014 թվականի աշխարհի առաջնության որակավորման փուլի՝ Չեխիայի հավաքականի դեմ խաղում՝ հանդիպման ավարտից 20 րոպե առաջ փոխարինելով Նիկոլայ Յորգենսենին։ 2013 թվականի հունվարի 26-ին Կոռնելիուսը ձևակերպել է հեթ-տրիկ Կանադայի հավաքականի դեմ ընկերական խաղում՝ խփելով իր առաջին գոլերը հօգուտ Դանիայի ազգային հավաքականի։

## Ձեռքբերումներ
; Կոպենհագեն
* Դանիայի առաջնություն (2) – 2012/13, 2015/16
* Դանիայի գավաթակիր (3) – 2011/12, 2014/15, 2015/16

## Վիճակագրություն

## Ծանոթագրություններ

## Արտաքին հղումներ
* 
* 
* 
* Ֆուտբոլիստի էջը Footballdatabase կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Բորդոյի ֆուտբոլիստներ